
RAPORT DE SPECIALITATE
	Privind majorarea cu 300% a impozitului pe clădiri începând cu anul 2022, pentru imobilul
situat în Timişoara str. Mărășești nr.12, ca urmare a constatării stării tehnice de clădire neîngrijită.

Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind majorarea cu 300% a impozitului pe clădiri începând cu anul 2021, pentru imobilul situat în Timişoara str. Mărășești nr.12, ca urmare a constatării stării tehnice de clădire neîngrijită, prin care se propune majorarea impozitului pe clădiri pentru imobilul situat în Timişoara, str. Mărășești nr.12, cu 300%, ca urmare a constatării stării tehnice neîngrijite.
Facem următoarele precizări:
Prin Hotărârea Consiliului Local al Municipiului nr. 220/15.06.2021 a fost aprobată procedura cadru privind majorarea impozitului pe clădirile neîngrijite/degradate situate în intravilan si au fost păstrate Anexele 1a, 1b, 1c, 1d și 1e parte din Hotărârea de Consiliu Local nr. 266 din 20.12.2016.
Având în vedere Referatul  nr. 97/II din 09.07.2021, întocmit de către  Direcţia Poliţia
Locală;
Având în vedere constatările structurii de specialitate, conform procedurii cadru privind
majorarea impozitului pe clădirile neîngrijite/degradate situate în intravilan anexa la 220/15.06.2021, ce a evaluat imobilul situat în Timişoara str. Mărășești nr.12 şi l-a încadrat la categoria clădiri neîngrijite, cu propunerea de majorarea cu 300% a impozitului pe clădiri.
Având în vedere prevederile Normelor Metodologice de aplicare a prevederilor Codului Fiscal, pct.168, lit. g, elementele de identificare potrivit nomenclaturii stradale şi datele de identificare ale contribuabilului sunt prezentate în Anexă.

În concluzie, ca urmare a celor prezentate mai sus, propunem majorarea cu 300 % a impozitului pe clădiri începând cu anul 2022, pentru imobilul situat în Timişoara, str. Mărășești nr.12.

Având în vedere prevederile legale expuse în prezentul raport, apreciem că proiectul de hotărâre privind majorarea cu 300% a impozitului pe clădiri începând cu anul 2022, pentru imobilul situat în Timişoara str. Mărășești nr.12, ca urmare a constatări stării tehnice de clădire neîngrijită, îndeplineşte condiţiile pentru a fi supus dezbaterii și aprobării Plenului Consiliului Local Timişoara.

